cyanic-selkie/wikianc huggingface dataset:
ლა-პრიმავერის რაიონი
ლა-პრიმავერის რაიონი (Distrito de La Primavera) — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 2.644 მეტრზე. 2007 წლის მონაცემებით, მოსახლეობა 657 ადამიანს შეადგენდა, სიმჭიდროვე 9.58 ადამიანი კმ²-ზე. ფართობი 68.61 კმ²-ია.
მოანა (2016 წლის ფილმი)
„მოანა“ (Moana) — Walt Disney Animation Studios-ის 2016 წლის სრულმეტრაჟიანი ანიმაციური ფილმი. მისი დისტრიბუტორი იყო Walt Disney Pictures. „მოანა“ არის უოლტ დისნეის სტუდიების რიგით 56-ე ანიმაციური სრულმეტრაჟიანი ფილმი. ფილმის მთავარი პერსონაჟია მამაცი გოგონა მოანა. იგი ნახევრად ღმერთ მაუის საძიებლად მიემართება, რათა გადაარჩინოს საკუთარი ხალხი.
ფილმის რეჟისორები არიან რონ კლემენტსი და ჯონ მასკერი, თანარეჟისორები არიან დონ ჰოლი და კრის უილიამსი. მოანას ახმოვანებს აული'ი კრავალიო (ეს მისი პირველი კინოროლია), ხოლო დანარჩენ პერსონაჟებს — დუეინ ჯონსონი,რეიჩელ ჰაუსი, ტემუერა მორისონი, ჯემეინ კლემენტი, ნიკოლ შერზინგერი და ალან ტუდიკი. მუსიკის ავტორები არიან მარკ მანჩინა (ორკესტრული), ლინ-მანუელ მირანდა და ოპეტაია ფოა'ი (სიმღერები).
„მოანა“ აშშ-ის კინოგაქირავებაში 2016 წლის 23 ნოემბერს, დისნეის ციფრული 3-D, RealD 3D, D-Box და სპეციალურ ფართო ფორმატებში გამოვიდა. მან მოიპოვა კრიტიკოსთა აღიარება, რომლებმაც აღნიშნეს მისი ანიმაციური მხარე, მუსიკა და გახმოვანება. მსოფლიოში ფილმის შემოსავალმა 642 მილიონი აშშ დოლარი შეადგინა. „ზოოტოპიასთან“ ერთად, ეს იყო პირველი შემთხვევა 2002 წლის შემდეგ, როდესაც ერთ წელს დისნეის სტუდიებმა ორი სრულმეტრაჟიანი ანიმაციური ნამუშევარი გამოუშვეს. „მოანამ“ მიიღო ოსკარის ორი ნომინაცია - საუკეთესო სრულმეტრაჟიანი ანიმაციური ფილმის და საუკეთესო ორიგინალური სიმღერის კატეგორიებში („How Far I'll Go“).
სქოლიო
კატეგორია:2016 წლის ამერიკული ანიმაციური ფილმები კატეგორია:უოლტ დისნეის სტუდიების ანიმაციური ფილმები კატეგორია:Walt Disney Pictures-ის ფილმები კატეგორია:2016 წლის ფილმები კატეგორია:ამერიკული ფილმები
სარიტათის მეორე კოშკი
სარიტათის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ სარიტათაში. აგებულია გვიან შუა საუკუნეებში.
გეგმით ოთხკუთხა კოშკი ნაგებია ფლეთილი ქვით კირის დუღაბზე. შემორჩა მხოლოდ სამი-ოთხი სართულის დონე. დასავლეთ და ჩრდილოეთ კედლების ნაწილი დანგრეულია. კარი არ ჩანს. ინტერიერში სართულებს შუა შეინიშნება ხის კოჭის ბუდეები. კოშკის გარშემო მიწის დონე აწეულია.
ლიტერატურა
კატეგორია:ჯავის მუნიციპალიტეტის კოშკები
მარჟ ჰელგენბერგერი
მინი|მარჟ ჰელგენბერგერი ([[2013)]] მარჟ ჰელგენბერგერი (ინგლ. Marg Helgenberger; დ. 16 ნოემბერი, 1958 წელი) ამერიკელი მსახიობი ქალია. იგი ცნობილია კეტრინ უილუსის როლით, CBS - ის პოლიციის პროცედურულ დრამაში — CSI: Crime Scene Investigation (2000–12, 2013, 2015). 2015 წელს მან ითამაშა CSI - ის დრამატულ ფილმში — Immortality. 1988-1991 წლებში მარჟი მონაწილეობდა ABC - ის დრამაში — China Beach. ამ სერიალმა მას მიანიჭა 1990 წლის ემის ჯილდო – დრამატული სერიალის საუკეთესო მეორეხარისხოვანი მსახიობი ქალისთვის.
ადრეული წლები
მარჟი დაიბადა 1958 წლის 16 ნოემბერს ფრემონტლში, ნებრასკა, აშშ. მისი სრული სახელია – მერი მარგ ჰელგენბერგერი.
მისი მამის სახელია ჰუ ჰელგენბერგერი, დედის – მერი ქეი. მშობლებმა მარჟი ნებრასკაში გაზარდეს.
მას ჰყავს ორი ძმა – ენ ჰელგენბერგერი და კურტ ჰელგენბერგერი. მარჟს აქვს ამერიკის მოქალაქეობა და შერეული (გერმანულ-ირლანდიური) ეროვნება. მისი დაბადების ნიშანი არის მორიელი.
განათლება
მოგვიანებით, მან სწავლა გააგრძელა ჩრდილო-დასავლეთის უნივერსიტეტში, ილინოისის შტატში და მიიღო B.S. მეტყველების და დრამატურგიის ხარისხი.
პირადი ცხოვრება
მარგ ჰელგენბერგერი განქორწინებული ქალია. მან 1984 წელს გაიცნო ალან როზენბერგი, "Ryan’s Hope" - ის გადასაღებ მოედანზე. მათ ერთმანეთი შეუყვარდათ და წყვილი დაქორწინდა 1989 წლის 9 სექტემბერს. წყვილს 1990 წლის 21 ოქტომბერს ეყოლა ვაჟი, სახელად ჰიუ ჰოვარდ როზენბერგი.
ისინი განქორწინდნენ 2010 წლის 1 თებერვალს, გამოუსწორებელი განსხვავებების მოტივით.
კარიერა
მარჟ ჰელგენბერგერმა თავის პროფესია დაიწყო "KHGI-TV" - ში, რომელიც არის ABC - ის შვილობილი კომპანია. მიიღო მონაწილეობა ABC სერიის "Spenser" - ის ეპიზოდებში.
გარდა ამისა, 1987 წელს მან ასევე შეასრულა რეგულარული როლი ნატალი თაიერის როლში, მარგოტ კიდერისა და ჯეიმზ რედის წინააღმდეგ, ექვს ეპიზოდიან კომედიურ სერიალში — "Shell Game". შემდეგ წელს მან მიიღო როლი სტივენ სპილბერგის რომანტიკულ-კომედიურ ფილმში — „ Always “ (მთავარ როლებში რიჩარდ დრეიფუსი, ჰოლი ჰანტერი და ჯონ გუდმანი). 1943 წელს მან იმონაწილევა ვიქტორ ფლემინგის ფილმიში — „ A Guy Named Joe “ (თანამედროვე ვერსია).
1993 წელს მარჟი მონაწილეობდა სტივენ კინგის მინი სერიალში — "The Tommyknockers"
1994 წელს ჰელგენბერგერმა მიიღო ვუდი ჰარელსონის როლი ფილმში — "The Cowboy Way", გარდა ამისა, იმავე წელს მან ასევე შეასრულა მცირე როლი კაპიტნის როლში. 1995 წელს მარჟმა შეასრულა ალისონ სინკლერის როლი მაიკლ ბეის მოქმედ კომედიურ ფილმში — Bad Boys.
ასევე ჰელგენბერგერს ჰქონდა როლები სატელევიზიო ფილმებში — "Not on the Frontline" და "In Sickness and in Health". იმავე წელს მან ითამაშა ბრუნო კირბის ფილმში — "I’ll Be Waiting".
2004 წელს მარჟმა ითამაშა ენ-მარგრეტის გვერდით შოუტაიმში. შემდეგ, მან ითამაშა დენის ქვაიდის ცოლისა და სკარლეტ იოჰანსონის დედის როლი, მწერალ-რეჟისორ პოლ ვეიცის რომანტიკულ კომედიაში — "In Good Company".
მარჟმა ასევე გაახმოვანა ბერძენი ქალღმერთი ანიმაციურ ფილმში — "Wonder Woman".
ჰელგენბერგერმა ითამაშა ლილიან სტრანის როლი სერიალში — "Intelligence" (ჯოშ ჰოლოვეისთან და მეგან ორისთან ერთად). გარდა ამისა, მან გააგრძელა მუშაობა CSI – ში.
ჯილდოები, ნომინაციები
2000 წელს მარჟ ჰელგენბერგერი ნომინირებული იყო ოქროს გლობუსის დაჯილდოებაზე, საუკეთესოდ შესრულებული როლისათვის დრამატულ სერიალში — "CSI: Crime Scene Investigation".
მან ასევე მოიგო People's Choice Award, როგორც სატელევიზიო ვარსკვლავმა.
მარჟმა მოიგო Q Award საუკეთესოდ შესრულებბული მეორეხარისხოვანი მსახიობი ქალის როლისთვის დრამატულ სერიალში — "China Beach" (1988).
რესურსები ინტერნეტში
https://marriedbiography.com/marg-helgenberger-biography/
https://www.imdb.com/name/nm0001339/bio?ref_=nm_ov_bio_sm
https://www.wealthypersons.com/marg-helgenberger-net-worth-2020-2021/
https://www.fandango.com/people/marg-helgenberger-286527/biography
კატეგორია:ამერიკელი მსახიობები კატეგორია:XX საუკუნის ამერიკელი ქალი მსახიობები კატეგორია:დაბადებული 16 ნოემბერი კატეგორია:დაბადებული 1958 კატეგორია:ემის ჯილდოს მფლობელები
ლეოვა
ლეოვა (Leova) — ქალაქი მოლდოვაში, ლეოვის რაიონის ცენტრი. მდებარეობს მდინარე პრუტის მარცხენა სანაპიროზე, იარგარას სარკინიგზო სადგურიდან ჩრდილო-დასავლეთით 22 კმ-ში.
რესურსები ინტერნეტში
კატეგორია:მოლდოვის ქალაქები
ბუგროვების ღამის გასათენებელი სახლი
ბუგროვების ღამის გასათენებელი სახლი (Ночлежный дом Бугровых) — საცხოვრებელი სახლი ნიჟნი-ნოვგოროდში, აგებულია XIX საუკუნის 80-იან წლებში ვაჭარ ბუგროვების მიერ, როგორც საზოგადოების დაბალი ფენების სასტუმრო. მდებარეობს სახალხო ერთობის მოედანზე.
ისტორია
ღამის გასათენებელი სახლი ააშენეს 1880-1885 წლებს შორის პერიოდში (სხვა მონაცემებით 1880-1883 წლებში ). ჩანაფიქრის მიხედვით სახლი უნდა ყოფილიყო სოციალური სტატუსის არმქონე მოსახლეობის თავშესაფარი. თავად სახლი მდებარეობდა ორ უკიდურესობას შორის: ერთი მხრივ მას ესაზღვრებდა ვაჭრების ქუჩა, სადაც სრულდებოდა მილიონიანი გარიგებები, ხოლო მეორე მხრივ იგი ესაზღვრებოდა ე. წ. „მილიოშკას“, სადაც იკრიბებოდნენ მაწანწალა და სტატუსდაკარგული ადამიანები.
დაგეგმილი იყო, რომ სახლი ერთი დღით 700 ადამიანს დაიტევდა (უფრო სწორად ერთი ღამით, რადგან დღისით იმართებოდა სანიტარული დასუფთავება), მაგრამ პრაქტიკულად მასში ზოგჯერ 1 259 ადამიანიც კი განთავსებულა. სახლის კლიენტები იძინებდნენ იქ სადაც მოუხერხდებოდათ.
1885-1888 წლებში იმისათვის, რომ ღამის გასათენებელ სახლს ემუშავა, ააშენეს საშემოსავლო სახლი. მასში განთავსებული მაღაზიები გასცეს იჯარით და მთელ შემოსავალს ახმარდნენ ღამის გასათევი სახლის საჭიროებებს.
1920-იანი წლების შემდეგ საბჭოთა ხელისუფლებამ ღამის გასათევი სახლი გააუქმა. მის ადგილზე კი შეიქმნა კომუნალური ბინები.
1960-იან წლებში მეწყერის შედეგად, სახლის ნაწილი დაიფარა. სწორედ ამ პერიოდიდან დაიწყო სახლის ინტენსიური დანგრევა, რასაც ასევე ხელი შეუწყო 1920-იან წლებში ახლოს ტრამვაის სახლის აგებამ.
1990-იან წლებში შენობაში განათავსეს ვიზებისა და რეგისტრაციის განყოფილება.
2005 წელს სახალხო ერთობის დღის პირველი აღნიშვნის წელს გადახურეს ახალი სახურავით და დაიწყეს მისი კოსმეტიკური რემონტი.
2013 წელს შენობა იყიდა ფელიქს ვერხოვოდმა.
სქოლიო
კატეგორია:რუსეთის კულტურული მემკვიდრეობის ძეგლები ნიჟნი-ნოვგოროდის ოლქში კატეგორია:ნიჟნი-ნოვგოროდის ღირსშესანიშნაობები
ადვენტიური ორგანიზმები
ადვენტიური ორბანიზმები — მცენარეები და ცხოველები, რომლებიც მათი ბუნებრივი ადგილსამვოფელიდან ადამიანმა უნებლიეთ ამა თუ იმ მხარეში გაიტანა ან გაიყვანა. ადვენტიური ორგანიზმები სხვადასხვა გზით ვრცელდება. სათესლე ან სარგავი მასალის, სავაჭრო საქონლის, ბარგის, წარმოების პროდუქტების გადატანა-ტრანსპორტირებით და სხვ. ადვენტიურ მცენარეთა შორის მეტი წილი სარეველაა, ხოლო ცხოველთაგან უმრავლესობა პარაზიტია. ადვენტიური მცენარეებიდან საყურადღებოა ჩრდილოეთ ამერიკული ჭიაფერა, ვირჯინიული ურო, აღმოსავლეთაზიური წითელი ჭინჭარი, რომლებიც უმთავრესად კოლხეთის სუბტროპიკებშია გავრცელებული. ადვენტიური ცხოველებიდან აღსანიშნავია სახლის თაგვი, ვირთაგვა, ტარაკანი, ტილი, რწყილი, ბაღლინჯო და სხვა, რომლებიც უკეე მთელ მსოფლიოშია გავრცელებული.
ლიტერატურა
კატეგორია:სარეველა მცენარეები კატეგორია:სინანთროპული ორგანიზმები
მორუ (ხალხი)
მორუ — სამხრეთ სუდანის ეთნიკური ჯგუფი. მათი უმეტესობა ცხოვრობს დასავლეთ ეკვატორიის შტატში. იქ მათი რაოდენობა დაახლოებით 152 000 ადამიანს შეადგენს, რითიც ისინი სამხრეთ სუდანის სიდიდით მეათე ეთნიკური ჯგუფია. მორუს ხალხის გარკვეული ნაწილი ასევე ცხოვრობს უგანდასა და კონგოს დემოკრატიულ რესპუბლიკაშიც. მორუს ხალხი გამოირჩევა განათლების მაღალი დონით, მათგან ბევრი იღებს სამედიცინო განათლებას.
ლიტერატურა
კატეგორია:სამხრეთ სუდანის ეთნიკური ჯგუფები
ბრუქსის ოლქი (ტეხასი)
ბრუქსის ოლქი (Brooks County) — ოლქი აშშ-ში, ტეხასის შტატში. ადმინისტრაციული ცენტრი — ქ. ფალფურიასი. შეიქმნა 1911 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
ირან-ოსმალეთის ომები
ისტორიაში ირანსა და ოსმალეთს შორის რამდენიმე ომი მოხდა:
სქოლიო
კატეგორია:ირან-ოსმალეთის ომები
ჰაიდარ აბაშიძის ქუჩა
ჰაიდარ აბაშიძის ქუჩა  — ქუჩა თბილისში, საბურთალოს რაიონში (ვეძისი). ლვოვის ქუჩიდან ვაზისუბნის ქუჩამდე. წარმოიქმნა XX  საუკუნის 30-იან წლებში. ადრე ლვოვის II შესახვევი იყო, შემდეგ — ვ. ვოლოდარსკის ქუჩა (ნამდვილი გგვარი და სახელი —     მოსე მარკის ძე გოლდშტეინი) (ვოლოდარსკის სახელი გიორგი ათონელის ქუჩის ნაწილსაც ერქვა). 1990 წელს ჰაიდარ აბაშიძის სახელი ეწოდა.
ლიტერატურა
აბაშიძე
შუა როკის მეხუთე კოშკი
შუა როკის მეხუთე  კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში,  აგებულია გვიან შუა  საუკუნეებში.
ფლეთილი ქვით ნაგები კოშკის კედლები ასიმეტრიულია. შემორჩენილია ოთხი სართული, პირველი სართული ამოვსებულია ქვით. არქიტრავული შესასვლელი მეორე სართულის სამხრეთ კედელშია გაჭრილი. ყველა კედელში დატანებულია სათოფური. ჩრდილო-დასავლეთი კუთხე მთლიანად ჩამონგრეულია. შეინიშნება დუღაბის კვალი.
ლიტერატურა
კატეგორია:ჯავის მუნიციპალიტეტის კოშკები
საულოხთიყაუს პირველი კოშკი
საულოხთიყაუს პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ საულოხთიყაუში. აგებულია გვიან შუა საუკუნეებში.
ფლეთილი ქვით ნაგები კოშკი გეგმით ოთხკუთხაა. ჩრდილოეთი კედელი შემორჩენილია ექვსი სართულის დონეზე. დანარჩენი კედლები მთლიანად დანგრეულია. აქა-იქ შეინიშნება დუღაბის კვალი. პირველი სართული ამოვსებულია ჩამოცვენილი ქვით. ყველა სართულზე დატანილია სათოფურები.
ლიტერატურა
კატეგორია:ჯავის მუნიციპალიტეტის კოშკები
ღორი
ღორი (Sus) — ძუძუმწოვართა გვარი ღორისებრთა ოჯახისა.
მათი სამშობლოა ევრაზია, საიდანაც მოგვიანებით სხვა კონტინენტებზეც გამრავლდნენ. გვხვდებიან ყველა კონტინენტზე, არქტიკისა და ანტარქტიკის რაიონების, მაღალმთიანი ტერიტორიების, რამდენიმე უდაბნოსა და კუნძლის გარდა. არქეოლოგიური კვლევების შედეგად დადგინდა, რომ ადამიანმა ღორი ჯერ კიდევ 10 000 წლის წინ მოიშინაურა, თხასა და ცხვარზე ადრე.
სქოლიო
* კატეგორია:ღორისებრნი
სუბტროპიკული სარტყლების ნახევარუდაბნოს ზონები
სუბტროპიკული სარტყლების ნახევარუდაბნოს ზონები — ხმელეთის ბუნებრივი ზონები ჩრდილოეთ და სამხრეთ ნახევარსფეროში. გავრცელებულია წყვეტილად უმთავრესად მთიანეთში, სადაც მთისწინა უდაბნოებიდან მთის სტეპისაკენ გარდამავალ სიმაღლებრივ სარტყელს ქმნის. გვხვდება ირანის მთიანეთში, დასავლეთ აზიის, ჩრდილოეთ აფრიკის, კლდოვან (ჩრდილოეთი ამერიკა), ფლინდერზის (ავსტრალია) მთებში, კარუს პლატოზე (სამხრეთ აფრიკა), ანდების მთისწინეთსა და აღმოსავლეთ კალთებზე (სამხრეთი ამერიკა). ჰავა კონტინენტურია, იცის ცხელი ზაფხული (ჰაერის ტემპერატურა 20—25°C) და გრილი ზამთარი.
ხმელეთის ზედაპირი წლის განმავლობაში იღებს 210-310კჯ/სმ² (50-75 კკალ/სმ³) სითბოს. ნალექი 200 მმ წელიწადში. მცენარეულობიდან ხარობს მარცვლოვანი ბალახეული და ბუჩქოვანი ფორმაციები, სუკულენტები. იყენებენ საძოვრებად. გავრცელებულია სარწყავი მიწათმოქმედება.
ლიტერატურა
კატეგორია:ბუნებრივი ზონები და ბუნებრივი ტერიტორიული დაყოფა
კოდამა გენტარო
კოდამა გენტარო (児玉 源太郎; დ. 16 მარტი, 1852 — გ. 23 ივლისი, 1906) — იაპონელი გენერალი იაპონიის იმპერიულ არმიაში და მთავრობის მინისტრი მეიძის მმართველობის დროს. მან იაპონიის თანამედროვე იმპერიული არმიის ჩამოყალიბებაში მნიშვნელოვანი როლი ითამაშა.
ადრეული ცხოვრება
კოდამა სუოს პროვინციის (თანამედროვე იამაგუჩის პრეფექტურა) ქალაქ ტოკუიამაში, სამურაის ოჯახში დაიბადა, რომელიც ჩოშიუს სამფლობელოს ერთგული იყო. მისი სამხედრო კარიერა 1868 წელს ბოშინის ომში დაიწყო, როდესაც მეიძის რესტავრაციისთვის ტოკუგავას შოგუნატის ჯარებს დაუპირისპირდა. 1870 წლის 2 ივნისს უმცროს ოფიცრად, 10 დეკემბერს სერჟანტად, ხოლო 1871 წლის 15 აპრილს უფროს ოფიცრად დაინიშნა. მოგვიანებით ის უმცროსი ლეიტენანტისა და მთავარი ლეიტენანტის რწმუნებით აღიჭურვა. 1872 წლის 25 ივლისიდან 1874 წლის 15 აპრილამდე კაპიტნის წოდებას ატარებდა.
როგორც ახლადშექმნილი იაპონიის იმპერიული არმიის ჯარისკაცმა, კოდამამ მონაწილეობა მიიღო საცუმას აჯანყების ჩახშობაში. მოგვიანებით ის ოსაკა სამხედრო საწვრთნელ სკოლაში ჩაირიცხა, რასაც კარიერული წინსვა მოჰყვა: 1880 წლის 30 აპრილს ვიცე-პოლკოვნიკად, 1883 წლის 6 თებერვალს პოლკოვნიკად, ხოლო 1889 წლის 24 აგვისტოს გენერალ-მაიორად დაინიშნა.
მანგასის რაიონი
მანგასის რაიონი (Distrito de Mangas) — რაიონი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 3.459 მეტრზე. 2007 წლის მონაცემებით, მოსახლეობა 568 ადამიანს შეადგენდა, სიმჭიდროვე 4.9 ადამიანი კმ²-ზე. ფართობი 115.84 კმ²-ია.
კოდამა გენტარო
სამხედრო კარიერა
კოდამა არმიის ომის კოლეჯის მთავრად აირჩიეს, სადაც გერმანელ მაიორთან, იაკობ მეკელთან თანამშრომლობდა, რათა იაპონიის თანამედროვე ჯარი პრუსიის სისტემას მოერგო.
კოდამამ, როგორც სამხედრო ატაშემ, სამხედრო მეცნიერების სწავლა გერმანიაშიც გააგრძელა. იმის შემდეგ რაც იაპონიაში დაბრუნდა, 1892 წელს ომის მინისტრიის მოადგილეად დაინიშნა.
ჩინეთ-იაპონიის პირველ ომში მონაწილეობის შემდეგ, კოდამა ტაივანის გენერალ-გუბერნატორი გახდა. მისი მმართველობის დროს, მან ტაივანის ინფრასტრუქტურის განვითარებისა და ადგილობრივების რთული ყოველდღიური ცხოვრების შესამსუბუქებლად ბევრი გააკეთა. 1896 წლის 14 ოქტომბერს გენერალ-ლეიტენანტად დააწინაურეს. იქედან გამომდინარე, რომ კოდამამ თავისი კარგი მმართველობის უნარით გამოირჩეოდა, მომდევნო ათწლეული პრემიერ-მინისტრ იტო ჰირობუმის კაბინეტის არმიის მინისტრად მსახურობდა, ხოლო მომდევნო პრემიერ-მინისტრის, კაცურა ტაროს დროს შინაგან საქმეთა და განათლების სამინისტროს უძღვებოდა.
1904 წლის 6 ივნისს კოდამა გენერლად დაინიშნა. ამის მიუხედავად, მარშალ ოიამა ივაოს თხოვნით რუსეთ-იაპონიის ომის დრო მანჯურიის შეიარაღებული ჯარების მეთაური გახდა. სამხედრო თანამდებობის თვალსაზრისით, ეს ჩამოქვეითებას ნიშნავდა, მაგრამ მას წოდებას თავგანწირვა ერჩია, რომელსაც საზოგადოება ასე აფასებდა. მთელი რუსეთ-იაპონიის ომის განმავლობაში კამპანიის სტრატეგიას კოდამა სახავდა, როგორც 10 წლით ადრე ჩინეთ-იაპონიის პირველ ომს გენერალი კავაკამი სოროკუ უძღვებოდა. ომისშემდგომი ისტორიკოსი შიბა რიოტარო პორტ-არტურის ალყის დროს იაპონელების გამარჯვებას კოდამას მეთაურობას აწერს, მიუხედავად იმისა, რომ ამის ისტორიული მტკიცებულება არ არსებობს და თავად კოდამაც დუმდა გამარჯვებაში შეტანილ თავის წვლილზე. ომის შემდეგ მას იაპონიის იმპერიული შეიარაღებული ძალების მეთაურის წოდება მიენიჭა, თუმცა, ის მალევე გარდაიცვალა.
კოდამა გენტაროს დანშაკუს (ბარონი) და შიშაკუს (ვიკონტი) წოდებები, კაძოკუს სისტემის საშუალებით, მემკვიდრეობით გადავიდა. 1906 წელს ტვინში სისხლი ჩაექცა და მისი გარდაცვალება ეროვნულ ტრაგედიად გამოცხადდა. კოდამას შვილის, ჰიდეოს თხოვნის შემდეგ, იმპერატორმა მეიძიმ ჰაკუშაკუს (გრაფი) წოდება მიიღო. მის საპატივცემულოდ აშენებული სალოცავები დღესაც არსებობს იამაგუჩის პრეფექტურის ქალაქ შიუნანში და კანაგავას პრეფექტურის ქალაქ ენოშიმაში მდებარე მის საზაფხულო სახლში.
სქოლიო
კატეგორია:იაპონელი გენერლები კატეგორია:იაპონელი სამხედრო მოღვაწეები კატეგორია:დაბადებული 16 მარტი კატეგორია:დაბადებული 1852 კატეგორია:გარდაცვლილი 23 ივლისი კატეგორია:გარდაცვლილი 1906
დანიელა ნივზი
დანიელა ნივზი (დ. 4 ივლისი, 1997) — ვენესუელელი მსახიობი, უმეტესად ცნობილი ანდრეა „ანდი“ კრუზის როლით Nickelodeon-ის სერიალებში Every Witch Way და WITS Academy. ჩვილობაში ვენესუელაში ცხოვრობდა. 4 თვის ასაკში ოჯახთან ერთად საცხოვრებლად გადავიდა მაიამიში <sup class="noprint Inline-Template " style="white-space:nowrap;">[<span title="Quotation needed from source to verify. (October 2015)">need quotation to verify ]
სქოლიო
კატეგორია:დაბადებული 4 ივლისი კატეგორია:დაბადებული 1997 კატეგორია:ამერიკელი მსახიობები
არიც ადურისი
არიც ადურის ზუბელდია (Aritz Aduriz Zubeldia; დ. 11 თებერვალი 1981, სან-სებასტიანი, ესპანეთი) — ყოფილი ესპანელი ფეხბურთელი. კარიერა დაასრულა 2020 წელს. კარიერის დიდი ნაწილი გაატარა „ატლეტიკ ბილბაში“. თამაშობდა თავდამსხმელის პოზიციაზე.
რესურსები ინტერნეტში
კატეგორია:დაბადებული 1981 კატეგორია:დაბადებული 11 თებერვალი კატეგორია:ესპანელი ფეხბურთელები კატეგორია:ბასკი ფეხბურთელები კატეგორია:სეგუნდა დივიზიონი B-ის ფეხბურთელები კატეგორია:ესპანეთის სეგუნდა დივიზიონის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბილბაოს ატლეტიკის ფეხბურთელები კატეგორია:რეალ ვალიადოლიდის ფეხბურთელები კატეგორია:მალიორკის ფეხბურთელები კატეგორია:ვალენსიის ფეხბურთელები კატეგორია:ესპანეთის ნაკრების ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები
ზოოტოპია
ზოოტოპია (Zootopia, გაერთიანებულ სამეფოსა და სხვა ქვეყნებში აგრეთვე ცნობილი როგორც ზოოტროპოლისი, Zootropolis) — უოლტ დისნეის ანიმაციური სტუდიების 2016 წლის ამერიკული 3D ანიმაციური სათავგადასავლო ფილმი, Walt Disney Pictures-ის დისტრიბუციით. იგი 55-ეა დისნეის ანიმაციური სრულმეტრაჟიანი ფილმების სიაში. ფილმის რეჟისორები არიან ბაირონ ჰოვარდი („ბოლტი“, „ჩახლართული“) და რიჩ მური („გამანადგურებელი რალფი“).
ფილმის პერსონაჟებს ახმოვანებენ ჯინიფერ გუდვინი, ჯეისონ ბეიტმენი, იდრის ელბა, ჯენი სლეიტი, ნეიტ ტორენსი, ბონი ჰანტი, დონ ლეიკი, ტომი ჩონგი, ჯ. კ. სიმონსი, ოქტავია სპენსერი, ალან ტუდიკი და შაკირა. სიუჟეტი აღწერს უცნაურ დუეტს — პოლიციელ კურდღელს და გაიძვერა მელას, რომლებიც იძიებენ ცხოველებით დასახლების ქალაქის ბინადართა გატაცებას.
„ზოოტოპიას“ პრემიერა გამართა ბელგიაში, ბრიუსელის ანიმაციურ ფესტივალზე, 2016 წლის 13 თებერვალს, ხოლო კინოგაქირავებაში ფილმი ტრადიციულ 2D, დისნეის ციფრულ 3D, RealD 3D და IMAX-ის 3D ფორმატებში, აშშ-ში, 4 მარტს გავიდა. მან მიიღო კრიტიკოსთა ფართო აღიარება, ანიმაციის ხარისხისთვის, გახმოვანებისთვის, პერსონაჟებისთვის, იუმორისთვის, სცენარისთვის, დისკრიმინაციის თემებისთვის და საზოგადოებრივი სტერეოტიპებისთვის. რამდენიმე ქვეყანაში ჩვენების პირველივე დღემ შემქმნელებს რეკორდული შემოსავალი მოუტანა, მოგვიანებით კი მსოფლიო მასშტაბით შემოსავალმა 1 მილიარდ აშშ დოლარს გადააჭარბა. „ზოოტოპია“, ამრიგად, იყო 2016 წლის რიგით მეოთხე ყველაზე შემოსავლიანი ფილმი. იგი აგრეთვე გახდა ყველა დროის რიგით 28-ე ყველაზე შემოსავლიანი ფილმი. „ზოოტოპია“ ამერიკის კინოინსტიტუტმა დაასახელა 2016 წლის ფილმების საუკეთესო ათეულში. მან მიიღო ოსკარი წლის საუკეთესო სრულმეტრაჟიანი ანიმაციური ფილმისთვის, ოქროს გლობუსი (იმავე კატეგორიაში), კრიტიკოსების არჩევანის ჯილდო და „ენი“, აგრეთვე BAFTA.
სქოლიო
კატეგორია:2016 წლის ფილმები კატეგორია:2016 წლის 3D ფილმები კატეგორია:2016 წლის ანიმაციური ფილმები კატეგორია:ამერიკული 3D ფილმები კატეგორია:რიჩ მურის ფილმები კატეგორია:ბაირონ ჰოვარდის ფილმები კატეგორია:ამერიკული ანიმაციური ფილმები კატეგორია:ამერიკული ფილმები კატეგორია:ანიმაციური სათავგადასავლო ფილმები კატეგორია:ანიმაციური კომედიური ფილმები კატეგორია:Walt Disney Pictures-ის ფილმები
ადვენტიცია
ადვენტიცია — (adventicius — მოსული, გარეგანი) — შემაერთებელი და კუნთოვანი ქსოვილით წარმოქმნილი სისხლძარღვთა კედლის გარეთა გარსი. შეიცავს სისხლძარღვებს „სისხლძარღვთა სისხლძარღვებს“	(vasa vasorum), რომლებიც კვებავეს არტერიებისა და ვენების კედლებს. ვენისა და არტერიოლის ადვენტიცია უფრო სქელია, ვიდრე არტერიისა. ზოგი ავტორი ადვენტიციას უწოდებს კაპილარების გარემომცველ შემავრთებელქსოვილოვან უჯრედებს, ზოგი — ძვლისაზრდელას გარეთა შრესაც.
ლიტერატურა
კატეგორია:შემაერთებელი ქსოვილი
ლიპკანი
ლიპკანი (Lipcani) — ქალაქი მოლდოვის ჩრდილოეთით, მდინარე პრუტის ნაპირზე. შედის ბრიჩენის რაიონის შემადგენლობაში.
მოსახლეობა
2004 წლის აღწერის მონაცემებით ქალაქში ცხოვრობს შემდეგი ეროვნების წარმომადგენლები:
რესურსები ინტერნეტში
კატეგორია:მოლდოვის ქალაქები
სტივ კარელი
სტივენ ჯონ კარელი (Steven John Carell; დ. 16 აგვისტო, 1962) — ამერიკელი მსახიობი, კომიკოსი, პროდიუსერი, მწერალი და რეჟისორი. ცნობილია მაიკლ სკოტის შესრულებული როლით, NBC-ს სიტკომში „ოფისი“ (2005-2013), სადაც ამავდროულად მუშაობდა პროდიუსერად, მწერლად და რეჟისორად.
1999 წლიდან 2005 წლამდე იყო „ყოველდღიური შოუს“ კორესპონდენტი. მონაწილეობა მიღებული აქვს რამდენიმე ფილმში, მათ შორისაა: ამერიკული კომედიური ფილმი „ტელეწამყვანი: ლეგენდა რონ ბურგუნდიზე“ (2004) კომედია „40 წლის ვაჟიშვილი“ (2005), ამერიკული ფანტაზია „ყოვლისშემძლე ევანი“ (2007), „დაძაბე გონება“ (2008), რომანტიკული კომედია „სულელი, უაზრო, სიყვარული“ (2011), კომედია „საოცარი ბარტ უანდერსტონი“ და „გზა, გზა შინისაკენ“ (2013). 2016 წელს, მეუღლესთან ნენსი კარელთან ერთად მონაწილეობა მიიღო TBS-ს კომედიური სერიალის, „ენჯი ტრაიბეკას“ შექმნაში.
სქოლიო
კატეგორია:დაბადებული 16 აგვისტო კატეგორია:დაბადებული 1962 კატეგორია:XX საუკუნის ამერიკელი კომიკოსები კატეგორია:XXI საუკუნის ამერიკელი კომიკოსები კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მამაკაცი კომიკოსები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი სცენარისტები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი გამხმოვანებლები კატეგორია:გერმანელი ამერიკელები კატეგორია:იტალო-ამერიკელები კატეგორია:ამერიკელი ტელერეჟისორები კატეგორია:ამერიკელი ტელესცენარისტები კატეგორია:ამერიკის სცენარისტთა გილდიის ჯილდოს მფლობელები
ვაშვარის ზავი
250პქ|მინი|ვაშვარის ხელშეკრულების თურქული ტექსტი ვაშვარის ზავი —  სამშვიდობო ხელშეკრულება ავსტრიის ჰაბსბურგთა მონარქიასა და ოსმალეთის იმპერიას შორის. ხელი მოაწერეს 1664 წლის 10 აგვისტოს სენტგოტჰარდის ბრძოლის დამთავრებიდან რამდენიმე დღეში. ხელი მოაწერეს ჰაბსბურგების ელჩმა ოსმალეთში სიმონ რენიგერმა და დიდმა ვეზირმა ფაზილ ქოფრიულიუმ. ვაშვარის ზავით დასრულდა ავსტრია-ოსმალეთის ბრძოლა. ხელშეკრულება მოქმედებდა 20 წლის განმავლობაში. 1683 წელს სასაზღვრო კონფლიქტი გადაიზარდა სრულმასშტაბიან ომში, რომლის კულმინაციაც ვენის ბრძოლა იყო.
ვაშვარის ხელმოწერის მომენტში სამხედრო თვალსაზრისით ჰაბსბურგების მონარქია წაგებული აღმოჩნდა. სენტგოტჰარდის ბრძოლაში სრული გამარჯვების შემდეგ დაკარგა სტრატეგიული ინიციატივა, თუმცა იმპერიის ზოგიერთი მესვეური (ხორვატები და უნგრელები) მოითხოვდა ბრძოლის გაგრძელებას. ისინი ხედავდნენ ოსმალეთისაგან თავიანთი სამშობლოს გათავისუფლების შანსს. მიუხედავად ამისა, საომარი მოქმედებები შეჩერდა და მოლაპარაკებები დაიწყო დღევანდელი უნგრეთის ქალაქ ვაშვარში, სადაც მოაწერეს კიდეც ზავს ხელი. ხორვატიისა და უნგრეთის გავლენიანი ფეოდალები ეწინააღმდეგებოდნენ ზავის პირობებს.
ხელშეკრულებამ აღიარა სულთნის უზენაესი ხელისუფლება ტრანსილვანიაზე და უივარზე, თუმცა ოსმალეთი ვალდებული იყო ჯარები გაეყვანა ტრანსილვანიიდან. ხორვატიის ციხესიმაგრე ნოვი-ზრინი დაანგრიეს. ვაშვარის ზავისადმი უკმაყოფილებამ იმპერიაში შიდა უთანხმოება გამოიწვია. ხორვატიასა და უნგრეთში დაიწყო აჯანყებები, რომელიც გამოავლინეს და ჩაახშეს.
რესურსები ინტერნეტში
კატეგორია:XVII საუკუნის სამშვიდობო ხელშეკრულებები
შუა ერმანის მეოთხე კოშკი
შუა ერმანის მეოთხე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში.
კოშკი მთლიანად დანგრეულია. შემორჩენილია კედლის მცირე ნაწილი. ქვა ფლეთილია. აზომვა ხერხდება მხოლოდ ნაწილობრივ.
ლიტერატურა
კატეგორია:ჯავის მუნიციპალიტეტის კოშკები
მურლე (ხალხი)
მურლე — ეთიოპიასა და სამხრეთ სუდანის ჯონგლის შტაში მცხოვრები ეთნიკური ჯგუფი. ისინი მისდევენ ტრადიციული აფრიკული რელიგიების და ქრისტიანობის შერეულ აღმსარებლობას. დაახლოებით 130 000 წარმომადგენლით მურლე სამხრეთ სუდანის სიდიდით XI ეთნიკური ჯგუფია. წარმოქმნილი პრობლემური საკითხების გადაწყვეტა ხდება მოხუცების და გრძნეულების დახმარებით. მურლეს ენა სურმიკული ენების ოჯახიდანაა.
მურლეს (დინკასა და ნუერის მსგავსად) წარმომადგენელს დაქორწინება შეუძლია მხოლოდ მას შემდეგ რაც ის ქალის მამას გადაუხდის რამდენიმე დუჟინ ძროხას. ამის გამო ხშირად ხდება მეზობელი ტომებისგან საქონლის მოპარვა. სუდანსა და ეთიოპიაში მიმდინარე სამოქალაქო ომებისგან თავდასაცავად მურლეს ხალხს აქვს საკუთარი შეიარარებული დაჯგუფება.
რესურსები ინტერნეტში
კატეგორია:ეთიოპიის ეთნიკური ჯგუფები კატეგორია:სამხრეთ სუდანის ეთნიკური ჯგუფები
ნატრიუმის ტეტრათიონატი
ნატრიუმის ტეტრათიონატი — ნატრიუმისა და ტეტრათიონატის იონის მარილი ფორმულით Na2S4O6. xH2O. ჩვეულებრივ მოცემულია როგორც დიჰიდრატი (x = 2). წარმოადგენს უფერო, წყალში ხნად მყარ ნივთიერებას. ის პოლითიონატების ერთ-ერთი წარმომადგენელია, რომლის საერთო ფორმულაა [Sn(SO3)2]2-. ოჯახის სხვა წარმომადგენლებს შორისაა ტრითიონიტი (n = 1), პენტათიონატი (n = 3) და ჰექსათიონატი (n = 4).
ნატრიუმის ტეტრათიონატი მიიღება ნატრიუმის თიოსულფატის დაჟანგვით (Na2S2O3), მაგ. იოდის ზემოქმედებით:. რეაქციის მიმდინარეობაზე მეტყველებს იოდის შემცველი ხსნარის გაუფერულება, რაც იოდომეტრიის, ანუ იოდომეტრიული ტიტრირების საფუძველს წარმოადგენს.
მიღების სხვა მეთოდებს შორისაა ნატრიუმის ჰიდროსულფატსა და დიგოგირდის დიქლორიდს შორის რეაქცია:
იონი წარმოადგენს C2 სიმეტრიის შესაბამისს, H2S2-ის მსგავსად. S-S-S დიჰედრალური კუთხე თითქმის 90 °-ია. ცენტრალური S-S დაშორება 2.115 Å-ია, რაც 0.01 Å-ით მეტია დანარჩენ ორ S-S დაშორებაზე. იგივე ხდება ყველა დანარჩენ პოლისულფანებშიც.
მარცხნივ|მინი|ტეტრათიონატის სტრუქტურა ნატრიუმის დიჰიდრატის მარილის სახით.
სქოლიო
კატეგორია:არაორგანული ნივთიერებები
ვერცხლის დათვი საუკეთესო რეჟისორისთვის
ვერცხლის დათვი საუკეთესო რეჟისორისთვის — ბერლინალეს ერთ-ერთი პრემია. ყველაზე მეტჯერ (3-ჯერ) პრიზი მიღებული აქვს იტალიელ რეჟისორს მარიო მონიჩელის.
რესურსები ინტერნეტში
კატეგორია:ბერლინის საერთაშორისო კინოფესტივალი
ოლგა ტოკარჩუკი
ოლგა ტოკარჩუკი (Olga Nawoja Tokarczuk; დ. 29 იანვარი, 1962, სულეხუვი, პოლონეთი) — პოლონელი მწერალი, მიენიჭა ნობელის პრემია ლიტერატურაში (2018, გადაეცა 2019) „ნარატიული წარმოსახვისთვის, რომელიც ენციკლოპედიური მონდომებით საზღვრების კვეთას, როგორც ცხოვრების ფორმას, ასახავს.“ ცნობილია სატირული და რთულსიუჟეტიანი რომანებით, რომელიც ასახავს სხვადასხვა დროისა და ადგილის რეალობას, გაჯერებულია მითოლოგიური სიმბოლოებით. სამშობლოში დიდი პოპულარობის მიუხედავად საერთაშორისო არენაზე ტოკარჩუკი კარგად გაიცნეს მხოლოდ 2018 წელს, როდესაც ის დაჯილდოვდა მენ ბუკერის საერთაშორისო პრემიით რომანისთვის „მორბენალნი“ (Bieguni, 2007). ტოკარჩუკი ასევე ცნობილია, როგორც მემარცხენე აქტივისტი და ფემინისტი.
ბიოგრაფია
ტოკარჩუკი დაიბადა მასწავლებლების ოჯახში ქალაქ სულეხუვში, პოლონეთის დასავლეთ ნაწილში, 1962 წელს. გაიზარდა პროგრესულ ინტელექტუალურ გარემოში. სწავლობდა ფსიქოლოგიას ვარშავის უნივერსიტეტში. ამ დროს დაინტერესდა კარლ იუნგის ნაშრომებით. უნივერსიტეტის დასრულების შემდეგ, 1985 წელს მუშაობდა დაიწყო კლინიკურ ფსიქოლოგად, მაგრამ პროფესიულ საქმიანობას მალე დაანება თავი და დროებით სამუშაოებზე სამოგზაურო ვიზით იმყოფებოდა ლონდონში. სამშობლოში დაბრუნების შემდეგ, 1989 წელს გამოაქვეყნა ლექსების პირველი წიგნი. 1993 წელს მან დაწერა თავისი პირველი რომანი „წიგნის მაძიებელთა მოგზაურობა“ (Podróż ludzi księgi), რომლის იგავური სიუჟეტი XVII საუკუნის საფრანგეთსა და ესპანეთში ვითარდება. რომანს საუკეთესო დებიუტის კატეგორიაში პოლონეთის გამომცემელთა საზოგადოების მიერ დაწესებული ჯილდო ხვდა წილად. მესამე რომანმა „პირველყოფილი და სხვა დროები“ (Prawiek i inne czasy, 1996) ავტორს პოლონეთში საყოველთაო აღიარება მოუტანა. ეს არის XX საუკუნის რამდენიმე თაობის ცხოვრების ამსახველი საგა გამოგონილ პოლონურ სოფელში. 1998 წელს ტოკარჩუკმა გამოაქვეყნა „სახლი დღისა, სახლი ღამისა“ (Dom dzienny, dom nocny), პირველი რომანების რიგიდან, რომელსაც თავად ავტორმა „თანავარსკვლავედების რომანები“ უწოდა და გადმოსცემდა თხრობის ერთი შეხედვით ფრაგმენტირებულ სიუჟეტს.
მწერლის შემდგომდროინდელი მნიშვნელოვანი თხულებებია: მოთხრობების კრებული „ბევრ დოლზე დაკვრა“ (Gra na wielu bębenkach, 2001), მოგზაურობის ვინიეტები „მორბენალნი“ (Bieguni, 2007) და დეტექტივი-მისტერია „გაატარე შენი გუთანი მიცვალებულთა ძვლებზე“ (Prowadź swój pług przez kości umarłych, 2009), რომლის საფუძველზე გადაღებული ფილმისთვის „კვალი“ (Pokot, 2017) სცენარი თავადვე დაწერა. ტოკარჩუკმა ორგზის მიიღო პრესტიჟული პოლონური ნიკეს პრემია: 2008 წელს რომანისთვის „მორბენალნი“ და 2014 წელს ისტორიული რომანისთვის „წიგნი იაკობისა“ (Księgi Jakubowe). ეს უკანასკნელი სხვადასხვა პერსონაჟის პერსპექტივიდან მოგვითხრობს XVIII საუკუნის პოლონელი რელიგიური მოღვაწის, იაკობ ფრანკის ისტორიას: ფრანკი მოუწოდებდა მის ებრაელ მიმდევრებს მიეღოთ ისლამი და კათოლიკობა. ტოკარჩუკის მზაობამ კრიტიკულად განეხილა პოლონეთის ისტორია მას მოწინააღმდეგეებიც შესძინა: მას ხშირად აკრიტიკებდნენ მემარჯვენე ნაციონალისტები. 2015 წელს ტოკარჩუკმა დააარსა ყოველწლიური ლიტერატურული ფესტივალი, რომელიც ზაფხულობით მისი სახლის სიახლოვეს ტარდება სილეზიაში (პოლონეთის სამხრეთი ნაწილი). 2018 წელს მწერალმა მიიღო ნობელის პრემია ლიტერატურის დარგში, რომელიც შვედეთის აკადემიაში სკანდალის გამო მწერალს მხოლოდ მომდევნო წელს გადაეცა. აკადემიის მიხედვით, ტოკარჩუკმა პრემია მიიღო „ნარატიული წარმოსახვისთვის, რომელიც ენციკლოპედიური ჟინით წარმოადგენს საზღვრების კვეთას, როგორც სიცოცხლის ფორმას“.
რესურსები ინტერნეტში
კატეგორია:დაბადებული 1962 კატეგორია:დაბადებული 29 იანვარი კატეგორია:პოლონელი მწერლები კატეგორია:ნობელის პრემიის ქალი ლაურეატები კატეგორია:პოლონელი ნობელის პრემიის ლაურეატები კატეგორია:XX საუკუნის პოლონელი მწერლები კატეგორია:XX საუკუნის პოლონელი პოეტები კატეგორია:XX საუკუნის ქალი მწერლები კატეგორია:XXI საუკუნის პოლონელი რომანისტები კატეგორია:XXI საუკუნის პოლონელი პოეტები კატეგორია:XXI საუკუნის ქალი მწერლები კატეგორია:პოლონელი ქალი რომანისტები კატეგორია:ნობელის პრემიის ლაურეატები ანბანის მიხედვით
გიორგი კუხალაშვილი
გიორგი კუხალაშვილი (დ. 5 ნოემბერი, 1982, ქუთაისი) — ქართველი ფერმწერი და გრაფიკოსი.
ბიოგრაფია
2007 წელს დაამთავრა თბილისის სახელმწიფო სამხატვრო აკადემია, ფერწერის ფაკულტეტი. 2010 წელს საკუთარი სახელოსნოს ბაზაზე დააფუძნა ახალგაზრდა ხელოვანთა გაერთიანება „ხელოვნების ენა“, სადაც უამრავი ახალგაზრდა მხატვარი და მოქანდაკე აქტიურად ჩაერთო შემოქმედებით საქმიანობაში. 2010 წლიდან გიორგი კუხალაშვილი, შემოქმედებით გუნდთან ერთად, იწყებს სხვადასხვა მნიშვნელოვანი შემოქმედებითი პროექტების განხორციელებას. ის აქტიურად მონაწილეობს ქვეყნის კულტურულ ცხოვრებაში და წარმოადგენს საკუთარ შემოქმედებას როგორც საქართველოში, ასევე მის საზღვრებს გარეთ.
შემოქმედება
გიორგი კუხალაშვილის შემოქმედებითი ინტერესის სფეროს ძირითადად წარმოადგენს ისეთი რელიგიურ-მისტერიალური თემები როგორიცაა: გოლგოთას მისტერია, ჯვრიდან გარდამოხსნა, ღვთის კრავი, რექვიემი, ბარაბას ჯვარი, განკითხვის დღე, ამაღლება, საიდუმლო სერობა და სხვა. ამ მრავალფიგურიანი კომპოზიციების ძირითადი თავისებურება ფერწერული ენის ორიგინალურობა და ღრმა შინაარსობრივი მრავალწახნაგოვანებაა. მხატვრის შემოქმედებაში აღსანიშნავია ასევე ლირიკულ-ალეგორიული შინაარსის კომპოზიციები, ისეთები როგორიცაა: დონ კიხოტი, მეჯლისი, კაზინო, ჩაშლილი წარმოდგენა და სხვა.
რესურსები ინტერნეტში
კატეგორია:ქართველი მხატვრები კატეგორია:ქართველი გრაფიკოსები კატეგორია:დაბადებული 1982 კატეგორია:დაბადებული 5 ნოემბერი
დამტკიცება ნულოვანი ინფორმაციით
კრიფტოგრაფიაში დამტკიცება ნულოვანი ინფორმაციით არის პროტოკოლი, რომელიც საშუალებას აძლევს ერთ მხარეს (შემმოწმებელს, verifier) შეამოწმოს და დარწმუნდეს გარკვეული ამოცანის დამტკიცების სისწორეში, ისე რომ, არ მიიღოს არანაირი დამატებით ინფორმაციას მეორე მხარისგან (დამტკიცებლისგან, prover). მოცემული პრინციპი მუშაობს მხოლოდ მაშინ, როდესაც დამტკიცებელს გააჩნია ფარული ინფორმაცია, რომელიც არ არის ცნობილი შემმოწმებლისთვის, სხვა შემთხვევაში მოცემული დამტკიცების ფორმას არ შეიძლება ეწოდოს დამტკიცება ნულოვანი ინფორმაციით. ეს არის ინტერაცტიული დამტკიცების კონკრეტული შემთხვევა რომელსაც უწოდებენ ნულოვანი ინფორმაციით დამტკიცებას(zero-knowledge proof). სახელწოდება კარგად ასახავს ამ მეთოდიკის არსს. მთავარი აზრი იმაში მდგომარეობს, რომ მოცემული მეთოდი უზრუნველყოფს ინფორმაციის დაცულობას და აძლევს საშუალებას ორ მხარეს იქონიონ ურთეირთობა ისე რომ არ მოხდეს დაცული ინფორმაციის გამჟღავნება.
დამტკიცების პროტოკოლი
ნულოვანი ინფორმაციით დამტკცება მოითხოვს მხარეთა შორის ინტერაქტიულ კავშირს. თავიდან შემმოწმებელი აწვდის გარკვეულ მონაცემებს დამტკიცებელს, რათა მან მოახდინოს ამ მონაცემების საკუთარი საიდუმლო ინფორმაციის(ალგორითმის) მიხედვით გადამუშავება და რეზულტატის შემმოწმებლისთვის დაბრუნება. როგორც წელსი მონაცემების მხოლოდ ერთხელ გაცვლა-გამოცვლა არ არის საკმარისი. ეს პროცესი გრძელდება, მანამ სანამ შემმოწმებელი არ დარწმუნდება, რომ დამტკიცება ყოველთვის სწორად ხდება.
ფორმალური განსაზღვრება
ნულოვანი ცოდნის ფორმალურ განსაზღვრებას იყენებს ზოგიერთი თეორიული კომპიუტერული მოდელი, მაგალითად ტურინგის მანქანა. ინტერაქტიული დამტკიცების სისტემა განსაზღვრული როგორც (P, V), სადაც P არის დამმტკიცებელი ტურინგის მანქანა (prover), ხოლო V შემმოწმებელი ტურინგის მანქანა (verifier), L ენისთვის არის ნულოვანი ინფორმაციით დამტკიცების ფორმა, თუ ნებისმიერ ალბათურ პოლინომიალურ დროში (PPT)შემმოწმებლისთივს _\hat V (verifier) არსებობს ისეთი (PPT) სიმულატორი  S, რომ ტურინგის მანქანა P არის შეუზღუდავი შესაძლებლობების მქონე მანქანა, როგორც წესი პრაქტიკაში მხედველობაში მიიღება, როგორც ალბათური ტურინგის მანქანა. განსაზღვრების მიხედვით ინტერაცტიული დამტკიცების სისტემა არის ნულოვანი ინფორმაციის ტიპის თუ ნებისმიერი V-სთვის არსებობს ისეთი ეფექტიანი სიმულატორი S რომელიც ნებისმიერი შემომავალი ინფორმაციისთვის მოახერხებს კავშირის სწორად დამყარებას ორ მხარეს შორის. ფორმალურ განსაზღვრებაში მითითებული Z არის საწყისი ცოდნა, რომელსაც \hat V ვერ გამოიყენებს P-სთან კავშირის გარეშე, რადგან წინააღმდეგ შემთხვევაში S-საც ექნება მოცემული საწყისი ინფორმაცია z, მაშინ მას ექნება საშუალება მოახდინოს დამტკიცების ფორმის კოპირება V-სა და  P-ს შორის და თავად შეეძლება მოცემული დებულების დამტკიცება.
თვისებები
დამტკიცებას ნულოვანი ინფორმაციით ხასიათდება სამი თვისებით პირველი ორი თვისება ახასიათებს ზოგადად ინტერაქტიულ დამტკიცებებს, ხოლო, ბოლო არის სწორედ ნულოანი ინფორმაციით დამტკიცების, მთავარი დამახასიათებელი ნიშან-თვისება, რომელიც განაპირობებს მის არსს.
დამტკიცების სისრულე
ნულოვანი ცოდნით დამტკიცებას უწოდებენ სრულს თუ, დამმტკიცებელს, რომელსაც აქვს საიდუმლო ინფორმაცია, ყოველთვის შეუძლია ამოცანის წარმატებით დამტკიცება, ანუ ალბათობა იმისა რომ მოახერხებს დამტკიცებას ნებისმიერ ცდაზე 1-ის ტოლი უნდა იყოს, წინააღმდეგ შემთხვევაში მოცემული პროტოკოლი არ არის სრული.
დამტკიცების სტაბილურობა
ნულოვანი ინფორმაციით მტკიცების მეთოდს ეწოდება სტაბილური, თუ მხარეს, რომელიც ცდილობს დამტკიცებას, არ გააჩნია საჭირო საიდუმლო ინფორმაციალ, მაშინ დამტკიცების სწორი ალგორითმის მოფიქრების შანსი ნულთან ძალიან ახლოს უნდა იყოს, ანუ სხვა სიტყვებით რომ ვთქვათ ალბათობა იმისა რომ, ინფორმაციის არმქონე დამმტკიცებელი მოახერხებს დამტკიცებას თითქმის ნულის ტოლი უნდა იყოს.
ალიბაბას გამოქვაბული
thumb|100px|left| ანი რამნდომით ირჩევს გზას A-სა და B-ს შეორის,დათო გარეთ ელოდება thumb|100px| დათო ირჩევს მხარეს რომლიდანაც უნდა გამოვიდეს ანი thumb|100px| ანი გამოდის იმ გზიტ რომელიც უკარნახა დათომ ყველაზე მარტივ მაგალითად ნულოვანი ინფორმაციით დამტკიცების ფორმის ასახსნელად, შეგვიძლია მოვიყვანოთ სახალისო ამოცანა ალიბაბას გამოქვბულის შესახებ, რომელშიც არის ჯადოსნური კედელი, რომელიც იხსნება საიდუმლო სიტყვის წარმოთქმისას. ვთქვათ ანიმ იცსი "პაროლი" და სურს დაუმტკიცოს საკუთარ მეგობარ დათოს, რომ მას შეუძლია ჯადოსნური კედლის გახსნა, ისე რომ არ გაანდოს საიდუმლო სიტყვა და ამასთან დათომ ვერ შეძლოს ვინმე სხვის დარწმუნება იმაში, რომ ანის კედლის გახსნა შეუძლია(ან უბრალოდ თავად დათომ ვერ შეძლოს დამუუკიდებლად კედლის გახსნა). ამისთვის ისინი იფიქრებენ შემდეგ ალგორითმს: ამ პროცედურას იმერორებენ რამდენიმეჯერ(რაც უფრო მეტია ცდათა რაოდენობა, მით უფრო სანდოა დამტკიცება). საბოლოოდ, რადგან ანი არ იტყუება და მან ნამდვილად იცის საიდუმლა, ამიტომ ყოველ ჯერზე მოახერხებს საჭირო მხრიდან გამოსვლას, ამიტომ დამტკიცების თვისებებიდა შეგვიძლია ვთქვათ, რომ დამტკიცება სრულია. თუ ანი იტყუება და მან არ იცის საიდუმლო სიტყვა, მან ყოველ ჯერზე უნდა გამოიცნოს ის მიმართულება, რომლიდანაც მოიხოვს მის გამოსვლას დათო. ამიტომ მოტყუებით გამოცნობის ალბათობა ყოველ ჯერზე 1/2-ის ტოლია, ხოლო n ცდის შემდეგ 1/2n-ის.
ჰამილტონის ციკლი დიდი გრაფებისთვის
მეორე მაგალიშიც სიმარტივისთვის მხარეებად განვიხილოთ, დამმტკიცებელი მარი და შემმოწმებელი სალომე. დავუშვათ მარიმ იცის სადაა ჰამილტონის ციკლი დიდ გრაფ G-ში. სალომემ იცის გრაფ G-ს აღწერილობა, მაგრამ მან არ იცის მასში ჰამილტონის ციკლის არსებობის შესახებ. მარის უნდა დაუმტკიცოს სალომეს, რომ მან იცის სადაა ჰამილტონის ციკლი გრაფში და თან არ გათქვას ციკლის შესახება რაიმე ინფორმაცია.(შესაძლებენია საქმიან გარიგებებში, როდესაც ხდება რაიმე ინფორმაციის შეძენა მეორე პირისგან ჯერ აუცილებელია იმაში დარწმუნება, რომ ეს ინფორმაცია ნამდვილად არსებობს, მაგრამ გამყიდველი არ გათქვამს ინფორმაციას სანამ არ მიიღებს სარგოს. იგი ინფორმაციის არსებობას სწორედ ნულოვანი ინფორმაციით დამტკიცების მეთოდით დაამტკიცებს). ყოველ რაუნდში, სალომე ირჩევს შემთხვევით 0-სა და ერთს შორის და რათა მარი შეძლოს ორივე კითხვაზე პასუხის სწორად გაცემა საჭიროა, რომ მოცემული H გრაფები ნამდვილად G-ს იზომორფული იყოს და მარიმ უნდა იცოდეს ჰამილტონის ციკლი H-ში (შესაბამისად  G-შიც). ამიტომ ცდათა საკმარისი რაოდენობის შემდეგ, სალომე შეიძლება დარწმუნებული იყოს იმაში რომ მარიმ იცის ჰამილტონის ციკლი G გრაფში. ამასთან აღსანიშნავია, რომ მარის არ გაუთქვია არანაირი ინფორმაცია ციკლის შესახებ და თან თუ სალომე მოინდომებს ვინმე სხვას დაუმტკიცოს ჰამიტონის ციკლის არსებობა G-ში ის ამას ვერ მოახერხებს, რადგან არ აქვს საჭირო ინფორმაცია. დავუშვათ მარიმ არ იცის სადაა ჰამილტონის ციკლი G-ში და სურს მოატყუას სალომე, მაშინ მარის ესაჭიროება G' გრაფი, რომელიც არ არის G-ს იზომორფული, მაგრამ ამ გრაფში მარიმ იცის ჰამილტონის ციკლი. ყოველ რაუნდში მარიმ შეუძლია გადასცეს ან H' იზომორფული G'-ს, ან H იზომორფული G-ს. თუ სალომე მოითხოვს იზომორფულობის დამტკიცებას და გადაცემული H, მაშინ ტყუილი არ გამოაშკარავდება. ანალოგიურად თუ მოთხოვნილია ჰამილტონის ციკლი იზომორფულ გრაფში და გადაცემულია H', არც მაშინ გაირკვევა, რომ მარი იტუება. ალბათობა იმისა რომ n ცდის მერე მარი მოახერხებს სალომეს მოტყუებას 1/2n-ის ტოლია, რაც ძალიან მცირეა ცდათა დიდი რაოდენობის შემთხვევაში. თუ სალომე შეეცდება სხვას დაუტკიცოს, რომ მარიმ იცის ჰამილტონის ციკლი G გრაფში, და ამის დასამტკიცებლად პროცესსგადაიღებს კამერით. მესამე პირი მას მაინც არ დაუჯერებს, რადგან შესაძლებელია რომ მარი და სალომე სვლათა თანმიმდევრობაზე წინასწარ ყოფილიყვნენ შეთანხმებული, ეს კი სრულიად უარყოფს დამტკიცებას, რადგან იგი ემყარება სწორედ სალომეს მიერ სვლათა შემთხვევით შერჩევის აუცილებლობას.
კატეგორია:დამტკიცება ნულოვანი ინფორმაციით
სტენლი (მთა)
სტენლი (Mont Stanley) — მთა, რუვენზორის მთიანეთის ნაწილი.
მთა, რომელსაც სახელი აფრიკის მკვლევარის სერ ჰენრი მორტონ სტენლის პატივსაცემად დაერქვა და მდებარეობს კონგოს დემოკრატიული რესპუბლიკის და უგანდის სახელმწიფო საზღვარზე, ამ ქვეყნების ყველაზე უფრო მაღალი წერტილია. სტენლის მთა შედგება რამდენიმე მწვერვალისაგან, რომელთაგან სამი, მარგერიტა (5109 მ), ალექსანდრა (5091 მ) და ალბერტი (5087 მ), 5 კმ-ით აღემატება ზღვის დონეს. აფრიკაში სიმაღლის მიხედვით მთას უკავია მესამე ადგილი და მხოლოდ კილიმანჯაროს და კენიის მთებს ჩამორჩება.
გეოლოგიურად, როგორც რუვენზორის მთები, სტენლის მთაც აგებულია უძველესი კრისტალური ფიქლებით. მასზე პირველი ასვლა 1906 წელს განახორციელა პრინცმა ლუიჯი ამედეომ და მისმა გუნდმა. პირველმა ამსვლელმა უმაღლეს მწვერვალს სახელი იტალიის დედოფლის — მარგარიტა სავოელის პატივსაცემად დაარქვა.
ზღვის დონიდან 2600 მეტრ სიმაღლემდე ჭარბობს ტროპიკული ტყეები, უფრო მაღლა — უპირატესად ბამბუკი და ხისევრი მანანა (Erica aborea), 3800 მეტრზე უფრო მაღლა — ალპური მდელოები, 4000 მეტრზე ზემოთ — ხავსები და ლიქენები. მიუხედავად იმისა, რომ სტენლის მთა ეკვატორზე მდებარეობს, მწვერვალები დაფარულია ყინულით, რომელთა ფართობი ყოველწლიურად კლებულობს.
სქოლიო
კატეგორია:კონგოს დემოკრატიული რესპუბლიკის მთები კატეგორია:უგანდის მთები
ოთხმოცი ათასი კილომეტრი წყალქვეშ
„80 000 კილომეტრი წყალქვეშ“, ორიგინალური დასახელებაა „20 000 ლიე წყალქვეშ“ (Vingt mille lieues sous les mers) — ფრანგი მწერლის, ჟიულ ვერნის სათავგადასავლო ჟანრის რომანი, რომელიც პირველად 1870 წელს გამოიცა.
სიუჟეტი
ზღვაში გამოჩნდება რვაფეხას მსგავსი, მაგრამ მასზე რამდენიმეჯერ დიდი არსება, რომელიც რამდენიმე გემს გაანადგურებს. იგი წყლის ურჩხული ჰგონიათ და მის მოსაკლავად ყველაფერს აკეთებენ. მის გასანადგურებლად აგზავნიან გემ „აბრაამ ლინკოლნს“. ამ გემზე არის ბუნებისმეტყველების პროფესორი თავის რამდენიმე თანამგზავრთან ერთად. ისინი მოხვდებიან ამ რვაფეხის მსგავს არსებაზე. სინამდვილეში, იგი არაა წყალქვეშა ურჩხული. ის გემია, რომელსაც „ნაუტილუსი“ ეწოდება. ეს გემი ყველასათვის კარგად ცნობილ კაპიტან ნემოს ეკუთვნის. ის ტყვეობაში ამყოფებს პროფესორ არონაკსსა და მის მეგობრებს და ეუბნება, რომ ვერასოდეს მოახერხებენ „ნაუტილუსიდან“ გაღწევას.
რომანში ბრწყინვალედაა აღწერილი წყალქვეშა სამყარო. პროფესორი არონაკსი თითქმის მსოფლიოში მდებარე ყველა ოკეანესა თუ ზღვას შემოივლის. მას ძალიან მოეწონება ეს ყველაფერი, თუმცა მაინც სურს, რომ ხმელეთზე მოახერხოს დაბრუნება და ამისათვის მუდამ გეგმებს აწყობს.
საბოლოოდ, იგი და მისი მეგობრები მოახერხებენ „ნაუტილუსიდან“ დაღწევას, როცა გემი განადგურდება. ნაუტილუსს მთლიანად ზღვა შთანთქავს, ხოლო კაპიტანი ნემოს ბედი ბუნებისმეტყველების პროფესორისთვის უცნობი რჩება. 80 000 კილომეტრი წყალქვეშის გაგრძელებაა რომანი საიდუმლო კუნძული, რომელშიც კაპიტანი ნემოს ისტორია გრძელდება.
რესურსები ინტერნეტში
კატეგორია:სათავგადასავლო რომანები კატეგორია:ჟიულ ვერნის რომანები კატეგორია:1870 წლის რომანები კატეგორია:ფრანგული რომანები
ხოძის წმინდა გიორგის ეკლესია
ხოძის წმინდა გიორგის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ხოძში. აგებულია XIX-XX საუკუნეებში.
ბრაუნის ოლქი (ტეხასი)
ბრაუნის ოლქი (Brown County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბრაუნვუდი. შეიქმნა 1856 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
ხოძის წმინდა გიორგის ეკლესია
ეკლესია ნაშენია ფლეთილი ქვით. ძეგლი წარმოადგენს მცირე ზომის ოთხკუთხა ნაგებობას, რომლის საკურთხეველი აღმოსავლეთით მინიშნებულია პატარა ნიშითა და თაროთი. კარი გახსნილია დასავლეთით. ეკლესიას გარს ერტყმის მშრალი წყობის მომცრო გალავანი. სავარაუდოა, რომ ეკლესია მოსახლეობამ ააგო ნაეკლესიარზე.
ლიტერატურა
კატეგორია:ჯავის მუნიციპალიტეტის ტაძრები
ჯავის დედაღვთისას ეკლესია
ჯავის დედაღვთისას ეკლესია — არქიტექტურული ძეგლი, საკულტო ნაგებობა დაბა ჯავაში. აგებულია განვითარებულ შუა საუკუნეებში. დარბაზული ეკლესიიდან ნანგრევი შემორჩა, საშენად გამოყენებულია შირიმის და რიყის ქვა. წყობა დუღაბზე. სიგრძე დაახლოებით 8 მ., სიგანე 5 მ. აზომვა არ ხერხდება.
ლიტერატურა
კატეგორია:ჯავის მუნიციპალიტეტის ტაძრები
პაჩაპაკი
პაჩაპაკი (Pachapaqui) — სოფელი პერუში, ანკაშის რეგიონის ბოლონესის პროვინციაში. მდებარეობს ზღვის დონიდან 3.800 მეტრზე. 2007 წლის მონაცემებით, მოსახლეობა 1 000 ადამიანს შეადგენდა, სიმჭიდროვე 3.1 ადამიანი კმ²-ზე. ფართობი 326.5 კმ²-ია.
რესურსები ინტერნეტში
კატეგორია:ანკაშის რეგიონის რაიონები კატეგორია:ბოლონესის პროვინციის რაიონები
სპენსერ კომპტონი
მინი|სპენსერ კომპტონი სპენსერ კომპტონი, გრაფ უილმინგტონი (Spencer Compton, 1st Earl of Wilmington; დ. 1673 — გ. 2 ივლისი, 1743) — ბრიტანელი სახელმწიფო მოღვაწე, ვიგების პარტიის წევრი, ხელისუფლების წევრი (1715 წლიდან გარდაცვალებამდე). 1742–1743 წლებში ნომინალურად იყო ბრიტანეთის პრემიერ-მინისტრი, თუმცა, ქვეყანას სინამდვილეში საიდუმლო საბჭოს თავმჯდომარე ჯონ კარტერეტი მართავდა.
რესურსები ინტერნეტში
კატეგორია:დაბადებული 1673 კატეგორია:გარდაცვლილი 2 ივლისი კატეგორია:გარდაცვლილი 1743 კატეგორია:გაერთიანებული სამეფოს პრემიერ-მინისტრები კატეგორია:ბრიტანელი პოლიტიკოსები კატეგორია:გაერთიანებული სამეფოს პრემიერ-მინისტრები მე-18 საუკუნეში
მატი ფუსი
მატი ფუსი (დ. 16 ივნისი, 1982, ნაურუ) — ტუვალუს ნაკრების ყოფილი ფეხბურთელი, ამჟამად ტუვალუს 17-წლამდელთა ეროვნული ნაკრების მენეჯერის ასისტენტი..
საკლუბო კარიერა
ფუსი 1990-1999 წლებში თამაშობდა საფეხბურთო კლუბ „ნაურუში“. 1999-2002 წლებში საფეხბურთო კლუბ „ლაუტოგაში“, ხოლო 2002-2011 წლებში თამაშობდა საფეხბურთო კლუბ „ტოფაგას“ რიგებში, 2011 წელს მან დაამთავრა საფეხბურთო კარიერა.
საერთაშორისო კარიერა
2007 წელს მან ოთხი შეხვედრა ჩაატარა ტუვალუს ნაკრებში, სამხრეთ წყნარი ოკეანის თამაშებზე.
სქოლიო
კატეგორია:დაბადებული 1982 კატეგორია:ნაურუელი ფეხბურთელები კატეგორია:დაბადებული 16 ივნისი
ვიოლა ფონ კრამონ-ტაუბადელი
ვიოლა ფონ კრამონ-ტაუბადელი (Viola von Cramon-Taubadel დ. 23 მარტი 1970, ჰალეში, ვესტფალია) — გერმანელი პოლიტიკოსი და გაერთიანება 90/მწვანეების წარმომადგენელი. 2009 წლის მოწვევის ბუნდესტაგის წევრი ქვემო საქსონიიდან. 2019 წლიდან არის ევროპის პარლამენტის წევრი.
სქოლიო
კატეგორია:გერმანელი პოლიტიკოსები კატეგორია:დაბადებული 1970 კატეგორია:დაბადებული 23 მარტი
მონტენეგროს პარლამენტი
მონტენეგროს პარლამენტი  — მონტენეგროს საკანონმდებლო ორგანო.
დეპუტატებს ირჩევენ 4 წლის ვადით. 2006 წლიდან პარლამენტის პრეზიდენტია რანკო კრივოკაპიჩი.
რესურსები ინტერნეტში
კატეგორია:მონტენეგროს პოლიტიკა
ნიკოლოზ ხუდადოვი
ნიკოლოზ (ნიკო) ალექსის ძე ხუდადოვი (დ. 1850, გორი — გ. 17 იანვარი, 1907, თბილისი) — ქართველი ექიმი, პუბლიცისტი და საზოგადო მოღვაწე.
დაიბადა ქალაქ გორში, სომხური წარმოშობის ოჯახში. თბილისის I გიმნაზიის დამთავრების შემდეგ (1870) პეტერბურგის საგზაო მიმოსვლის ინსტიტუტში სწავლობდა, მალევე პეტერბურგის სამედიცინო-ქირურგიულ აკადემიაში გადავიდა, რომელიც 1876 წელს დაასრულა. სერბეთ-ოსმალეთის ომის დროს (1876-1878) ექიმად მსახურობდა სერბეთში გაგზავნილ რუსულ სანიტარულ რაზმში, შემდეგ ალექსანდროპოლის 161-ე ქვეით პოლკში. სტაჟირებისთვის მივლენილი იყო გერმანიასა და შვეიცარიაში. სტუდენტობის პერიოდში ახლოს იყო ქართულ ხალხოსნურ-რევოლუციურ წრესთან, კავშირი ჰქონდა ივანე ჯაბადართან, რის გამოც პოლიციის მეთვალყურეობის ქვეშ იმყოფებოდა.
საქართველოში დაბრუნების შემდეგ აქტიურად იყო ჩართული სამედიცინო და საზოგადოებრივ საქმიანობაში. იყო ქართველთა შორის წერა-კითხვის გამავრცელებელი საზოგადოების წევრი (1881 წლიდან), სხვადასხვა საკითხზე აქვეყნებდა პუბლიცისტურ წერილებს ქართულ პრესაში (მათ შორისაა პოლემიკა ილია ჭავჭავაძესთან ადგილობრივი თვითმმართველობის მოწყობისა და საგლეხო რეფორმის ნაკლოვანებების შესახებ). 1880-იანი წლების ბოლოს ექიმად მუშაობდა ხევსურეთში და ამ კუთხის შესახებ ეთნოგრაფიული ნაშრომი გამოაქვეყნა რუსულ ენაზე (1890). 1890 წელს ხელმძღვანელობასთან უთანხმოების გამო გარიცხეს თბილისის საიმპერატორო სამკურნალო საზოგადოებიდან. 1890-იან წლებში აირჩიეს თბილისის საქალაქო საკრებულოს ხმოსან წევრად. 1900-იან წლებში იყო ქალაქის რკინიგზის სახელოსნოთა საავადმყოფოს მთავარი ექიმი. აქტიურად მონაწილეობდა 1904-1905 წლების რევოლუციურ მოძრაობაში. ქალაქის ღარიბი მოსახლეობისთვის უსასყიდლოდ ატარებდა კონსულტაციებს, საჯარო ლექციებს, ხელს უწყობდა უფასო სასადილოებისა და სამკითხველოების, მუშებისთვის საკვირაო სკოლების დაარსებას. 1893 წელს თბილისის განაპირას, ნაძალადევის ტერიტორიაზე სახაზინო მიწაზე გააშენა ტყე-პარკი, რომელიც მის სახელს ატარებს. გარდაიცვალა 1907 წლის იანვარში თბილისში „შავრაზმელთა“ რუსული ექსტრემისტული დაჯგუფების წევრების თავდასხმის შედეგად მიღებული ჭრილობებისგან. დაკრძალეს ვერის ძველ სასაფლაოზე. ჰყავდა მეუღლე ანა ვლადიმირის ასული ტიზენჰაუზენი და სამი შვილი — მარიამი, ვლადიმერი და ალექსანდრე. ნიკოლოზ ხუდადოვის და — სოფიო ცოლად ჰყავდა მწერალ ნიკო ლომოურს.